Stoffet var også den virksomme bestanddelen i Zyklon B som ble brukt i tyske utryddelsesleirer under den 2. verdenskrig. HCN blir også benyttet til henrettelser i amerikanske fengsler (en henrettelsesmetode som bare brukes i noen få stater), men der framstilles HCN-gassen ved at stykker av cyanid-salt slippes ned i en åpen beholder med syre. Cyanid saltet reagerer med syren, og hydrogencyanid-gass utvikles.